
[bookmark: TextBodyBegin]Europa-Parlamentet,
–	der henviser til Kommissionens gennemførelsesafgørelse (EU) 2025/1898 af 22. september 2025 om tilladelse til markedsføring af produkter, der indeholder, består af eller er fremstillet af genetisk modificeret DP51291-majs, i henhold til Europa-Parlamentets og Rådets forordning (EF) nr. 1829/2003[footnoteRef:1], [1:  	EUT L, 2025/1898, 23.9.2025, ELI: http://data.europa.eu/eli/dec_impl/2025/1898/oj.] 

–	der henviser til Europa-Parlamentets og Rådets forordning (EF) nr. 1829/2003 af 22. september 2003 om genetisk modificerede fødevarer og foderstoffer[footnoteRef:2], særlig artikel 7, stk. 3, og artikel 19, stk. 3, [2:  	EUT L 268 af 18.10.2003, s. 1, ELI: http://data.europa.eu/eli/reg/2003/1829/oj.] 

–	der henviser til afstemningen i Den Stående Komité for Planter, Dyr, Fødevarer og Foder, jf. artikel 35 i forordning (EF) nr. 1829/2003, den 13. juni 2025, som ikke mundede ud i en udtalelse, og til afstemningen i appeludvalget den 15. juli 2025, som heller ikke mundede ud i en udtalelse,
–	der henviser til artikel 11 i Europa-Parlamentets og Rådets forordning (EU) nr. 182/2011 af 16. februar 2011 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser[footnoteRef:3], [3:  	EUT L 55 af 28.2.2011, s. 13, ELI: http://data.europa.eu/eli/reg/2011/182/oj.] 

–	der henviser til den udtalelse, der blev vedtaget af Den Europæiske Fødevaresikkerhedsautoritet (EFSA) den 2. oktober 2024 og offentliggjort den 11. november 2024[footnoteRef:4], [4:  	Videnskabelig udtalelse fra EFSA's Ekspertpanel for Genetisk Modificerede Organismer om vurdering af den genetisk modificerede DP51291-majs (ansøgning GMFF-2021-0071), EFSA Journal 2024:22(11):9059: https://doi.org/10.2903/j.efsa.2024.9059. ] 

–	der henviser til sine tidligere beslutninger, hvori det gør indsigelse mod godkendelsen af genetisk modificerede organismer (GMO'er)[footnoteRef:5], [5:  	Parlamentet vedtog i sin ottende valgperiode 36 beslutninger og i sin niende valgperiode 38 beslutninger, hvori det gjorde indsigelse mod godkendelsen af GMO'er. Desuden har Europa-Parlamentet i sin tiende valgperiode vedtaget følgende beslutninger:
 	–	Europa-Parlamentets beslutning af 26. november 2024 om Kommissionens gennemførelsesafgørelse (EU) 2024/2628 om forlængelse af tilladelse til markedsføring af produkter, der indeholder, består af eller er fremstillet af genetisk modificeret MON 89034 × 1507 × NK603-majs, i henhold til Europa-Parlamentets og Rådets forordning (EF) nr. 1829/2003 (EUT C, C/2025/1797, 4.4.2025, ELI: http://data.europa.eu/eli/C/2025/1797/oj).
 	–	Europa-Parlamentets beslutning af 26. november 2024 om Kommissionens gennemførelsesafgørelse (EU) 2024/2627 om tilladelse til markedsføring af produkter, der indeholder, består af eller er fremstillet af genetisk modificeret COT102-bomuld, i henhold til Europa-Parlamentets og Rådets forordning (EF) nr. 1829/2003 (EUT C, C/2025/1798, 4.4.2025, ELI: http://data.europa.eu/eli/C/2025/1798/oj).
 	–	Europa-Parlamentets beslutning af 26. november 2024 om Kommissionens gennemførelsesafgørelse (EU) 2024/2629 om forlængelse af tilladelse til markedsføring af produkter, der indeholder, består af eller er fremstillet af genetisk modificeret MON 89034 × 1507 × MON 88017 × 59122-majs og otte af dens underkombinationer, i henhold til Europa-Parlamentets og Rådets forordning (EF) nr. 1829/2003 (EUT C, C/2025/1799, 4.4.2025, ELI: http://data.europa.eu/eli/C/2025/1799/oj).
 	–	Europa-Parlamentets beslutning af 26. november 2024 om Kommissionens gennemførelsesafgørelse (EU) 2024/1828 om forlængelse af tilladelsen til markedsføring af foderstoffer, der indeholder, består af og af fødevarer og foderstoffer, der er fremstillet af genetisk modificeret MON 810-majs, i henhold til Europa-Parlamentets og Rådets forordning (EF) nr. 1829/2003, og om ophævelse af Kommissionens gennemførelsesafgørelse (EU) 2017/1207 (EUT C, C/2025/1800, 4.4.2025, ELI: http://data.europa.eu/eli/C/2025/1800/oj).
 	–	Europa-Parlamentets beslutning af 26. november 2024 om Kommissionens gennemførelsesafgørelse (EU) 2024/1822 om tilladelse til markedsføring af produkter, der indeholder, består af eller er fremstillet af genetisk modificeret DP915635-majs i henhold til Europa-Parlamentets og Rådets forordning (EF) nr. 1829/2003 (EUT C, C/2025/1801, 4.4.2025, ELI: http://data.europa.eu/eli/C/2025/1801/oj).
 	–	Europa-Parlamentets beslutning af 26. november 2024 om Kommissionens gennemførelsesafgørelse (EU) 2024/1826 om tilladelse til markedsføring af produkter, der indeholder, består af eller er fremstillet af genetisk modificeret DP23211-majs, i henhold til Europa-Parlamentets og Rådets forordning (EF) nr. 1829/2003 (EUT C, C/2025/1802, 4.4.2025, ELI: http://data.europa.eu/eli/C/2025/1802/oj).
 	–	Europa-Parlamentets beslutning af 26. november 2024 om Kommissionens gennemførelsesafgørelse (EU) 2024/2618 om tilladelse til markedsføring af produkter, der indeholder, består af eller er fremstillet af genetisk modificeret DP202216-majs, i henhold til Europa-Parlamentets og Rådets forordning (EF) nr. 1829/2003 (EUT C, C/2025/1803, 4.4.2025, ELI: http://data.europa.eu/eli/C/2025/1803/oj).
 	–	Europa-Parlamentets beslutning af 26. november 2024 om udkast til Kommissionens gennemførelsesafgørelse om tilladelse til markedsføring af produkter, der indeholder, består af eller er fremstillet af genetisk modificeret MON 94804-majs, i henhold til Europa-Parlamentets og Rådets forordning (EF) nr. 1829/2003 (EUT C, C/2025/1804, 4.4.2025, ELI: http://data.europa.eu/eli/C/2025/1804/oj).
 	–	Europa-Parlamentets beslutning af 12. februar 2025 om udkast til Kommissionens gennemførelsesafgørelse om tilladelse til markedsføring af produkter, der indeholder, består af eller er fremstillet af genetisk modificeret DP910521-majs, i henhold til Europa-Parlamentets og Rådets forordning (EF) nr. 1829/2003 (EUT C, C/2025/2246, 29.4.2025, ELI: http://data.europa.eu/eli/C/2025/2246/oj).
 	–	Europa-Parlamentets beslutning af 12. februar 2025 om udkast til Kommissionens gennemførelsesafgørelse om tilladelse til markedsføring af produkter, der indeholder, består af eller er fremstillet af genetisk modificeret MON 95275.majs, i henhold til Europa-Parlamentets og Rådets forordning (EF) nr. 1829/2003 (EUT C, C/2025/2247, 29.4.2025, ELI: http://data.europa.eu/eli/C/2025/2247/oj).
 	–	Europa-Parlamentets beslutning af 8. maj 2025 om udkast til Kommissionens gennemførelsesafgørelse om tilladelse til markedsføring af produkter, der indeholder, består af eller er fremstillet af den genetisk modificerede sojabønne MON 87705 × MON 87708 × MON 89788 i henhold til Europa-Parlamentets og Rådets forordning (EF) nr. 1829/2003 (P10_TA(2025)0106).] 

–	der henviser til forretningsordenens artikel 115, stk. 2 og 3,
–	der henviser til forslag til beslutning fra Udvalget om Miljø, Klima og Fødevaresikkerhed,
A.	der henviser til, at Corteva Agriscience Belgium B.V., med hjemsted i Belgien, på vegne af Corteva Agriscience LLC, med hjemsted i USA, den 27. januar 2023 indgav en ansøgning til Nederlandenes nationale kompetente myndighed om tilladelse til markedsføring af fødevarer, fødevareingredienser og foderstoffer, der indeholder, består af eller er fremstillet af genetisk modificeret DP51291-majs ("GM-majs");
B.	der henviser til, at GM-majsen producerer toksinet IPD072Aa, som modvirker majsrodbiller, proteinet phosphinothricin-acetyl-transferase (PAT), som giver tolerance over for herbicider, der indeholder glufosinat, og PMI-proteinet som en selektiv markør;
C.	der henviser til, at glufosinat, der betragtes som et komplementært herbicid, er klassificeret som et reproduktionstoksisk stof i kategori 1B og derfor opfylder "afskæringskriterierne" i Europa-Parlamentets og Rådets forordning (EF) nr. 1107/2009[footnoteRef:6]; der henviser til, at godkendelsen af glufosinat til anvendelse i Unionen udløb den 31. juli 2018; [6:  	Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (EUT L 309 af 24.11.2009, s. 1 ELI: http://data.europa.eu/eli/reg/2009/1107/oj).] 

D.	der henviser til, at IPD072Aa er en insektgift, der produceres af bakterien pseudomonas chlororaphis, og som er fremstillet til at modvirke majsrodbiller; 
Kompleks genteknologi
E.	der henviser til, at DP51291-majs blev udviklet gennem en kompleks genteknologisk proces i flere trin, hvorunder der blev skabt en genomisk "landingsplads" efterfulgt af beskydning med mikroprojektiler ved hjælp af fem plasmider og efterfølgende indsættelse af genkassetter i landingspladsen via agrobacterium tumefaciens;
F.	der henviser til, at denne genmodifikationsproces ifølge en bioinformatikanalyse resulterede i sletning af 113 basispar af genomisk DNA fra majs og i dannelse af en række nye åbne aflæsningsrammer, hvilket tyder på potentielle genomforstyrrelser som følge af transformationsproceduren; der henviser til, at fem af disse åbne læserammer udviste sekvensidentitet på over 35 % med kendte allergener, hvilket overstiger den tærskel, der almindeligvis anvendes i allergenicitetsvurderinger[footnoteRef:7];  [7:  	https://www.testbiotech.org/wp-content/uploads/2024/12/Testbiotech_comment_‌maize_DP51291.pdf.] 

Mangel på data om landbrugspraksis og miljøfaktorer
G.	der henviser til, at Kommissionens gennemførelsesforordning (EU) nr. 503/2013[footnoteRef:8] kræver en vurdering af, om den forventede landbrugspraksis påvirker ekspressionen af de undersøgte endpoints; der henviser til, at dette ifølge nævnte gennemførelsesforordning især er relevant for herbicidtolerante planter; [8:  	Kommissionens gennemførelsesforordning (EU) nr. 503/2013 af 3. april 2013 om ansøgninger om tilladelse til genetisk modificerede fødevarer og foderstoffer i henhold til Europa-Parlamentets og Rådets forordning (EF) nr. 1829/2003 og om ændring af Kommissionens forordning (EF) nr. 641/2004 og (EF) nr. 1981/2006 (EUT L 157 af 8.6.2013, s. 1, ELI: http://data.europa.eu/eli/reg_impl/2013/503/oj).] 

H.	der henviser til, at miljømæssige stressfaktorer såsom tørke eller ekstreme temperaturer kan fremkalde uventede genekspressionsmønstre i nyligt indsatte DNA-sekvenser[footnoteRef:9];  [9:  	Trtikova, M., Wikmark O. G., Zemp, N., Widmer, A., Hilbeck, A., (2015) "Transgene Expression and Bt Protein Content in Transgenic Bt Maize (MON810) under Optimal and Stressful Environmental Conditions", PLoS ONE 10(4): e0123011, https://doi.org/10.1371/journal.pone.0123011.] 

I.	der henviser til, at de markforsøg, der blev anvendt til at støtte sammensætnings- og fænotypeanalysen af GM-majsen, blev gennemført i en enkelt vækstsæson (2021) i USA og Canada under vejrforhold, der ikke i tilstrækkelig grad afspejler mangfoldigheden af regioner, hvor der dyrkes majs, navnlig i lande som Brasilien;
J.	der henviser til, at der blev rapporteret om ekstreme vejrforhold på nogle forsøgssteder; der henviser til, at der ikke blev foretaget specifikke undersøgelser for at vurdere fremtidige forhold, der påvirkes af de aktuelle klimaændringer;
K.	der henviser til, at glufosinat kun blev anvendt én gang under feltforsøgene i overensstemmelse med EFSA's doseringsanbefalinger; der henviser til, at omfanget og hyppigheden af den praktiske anvendelse af herbicider ude på landbrugene imidlertid ofte varierer betydeligt fra region til region og kan indebære større eller gentagen anvendelse, hvilket betyder, at feltforsøgsdataene muligvis ikke i tilstrækkelig grad afspejler alle aspekter af de miljø- og landbrugsforhold, hvorunder GM-majsen sandsynligvis vil blive dyrket eller importeret;
Manglende vurdering af glufosinat 
L.	der henviser til, at glufosinat er forbundet med betydelige risici for biodiversiteten, toksiciteten og økosystemernes sundhed på lang sigt;
M.	der henviser til, at langt de fleste GM-afgrøder er blevet genetisk modificeret, således at de er tolerante over for ét eller flere "komplementære" herbicider, der kan anvendes under hele dyrkningsforløbet for GM-afgrøden, uden at afgrøden dør, sådan som det ville være tilfældet med en ikkeherbicidtolerant afgrøde; der henviser til, at en række undersøgelser viser, at herbicidtolerante GM-afgrøder fører til en øget anvendelse af komplementære herbicider, hvilket i stort omfang skyldes fremkomsten af herbicidtolerant ukrudt[footnoteRef:10]; [10:  	Se eksempelvis Schulz, R., Bub, S., Petschick, L. L., Stehle, S., Wolfram, J. (2021), "Applied pesticide toxicity shifts toward plants and invertebrates, even in GM crops", Science 372(6537), s. 81-84, https://doi.org/10.1126/science.abe1148, Bonny, S., "Genetically Modified Herbicide-Tolerant Crops, Weeds, and Herbicides: Overview and Impact", Environmental Management, januar 2016;57(1), s. 31-48, https://www.ncbi.nlm.nih.gov/pubmed/26296738, og Benbrook, C.M., "Impacts of genetically engineered crops on pesticide use in the U.S. – the first sixteen years", Environmental Sciences Europe, den 28. september 2012, bind 24(24), https://enveurope.springeropen.com/articles/10.1186/2190-4715-24-24.] 

N.	der henviser til, at herbicidtolerante GM-afgrøder fastlåser landbrugerne i et ukrudtsforvaltningssystem, der i vid udstrækning eller helt er afhængigt af herbicider, fordi der opkræves et pristillæg for GM-frø, som kun kan retfærdiggøres, hvis de landbrugere, der køber sådanne frø, også sprøjter med de komplementære herbicider; der henviser til, at øget afhængighed af komplementære herbicider på bedrifter, der dyrker GM-afgrøder, fremskynder fremkomsten og spredningen af ukrudt, der er resistent mod disse herbicider, og dermed udløser et behov for endnu flere herbicider, hvilket skaber en ond cirkel, der er kendt som "herbicidtrædemøllen";
O.	der henviser til, at de negative virkninger af overdreven afhængighed af herbicider vil blive værre med hensyn til jordbundens sundhed, vandkvaliteten og biodiversiteten over og under jorden og føre til øget eksponering af mennesker og dyr, potentielt også via øgede herbicidrester i fødevarer og foder;
P.	der henviser til, at en vurdering af herbicidrester og metabolitter i GM-planter anses for at ligge uden for ansvarsområdet for EFSA's Ekspertpanel for Genetisk Modificerede Organismer ("EFSA's GMO-panel") og derfor ikke foretages som led i godkendelsesprocessen for GMO'er;
Uafklarede spørgsmål vedrørende IPD072Aa-toksinet
Q.	der henviser til, at gennemførelsesforordning (EU) nr. 503/2013 fastsætter krav om en toksikologisk vurdering for at påvise, at de tilsigtede virkninger af en genetisk modifikation ikke har negative virkninger for menneskers og dyrs sundhed;
R.	der henviser til, at IPD072Aa er et nyt protein, hvilket betyder, at dets anvendelse i landbruget og indførelse i fødevarekæden ikke fuldstændig kan baseres på tidligere erfaringer; 
S.	der henviser til, at IPD072Aa-toksiner og Bt-toksiner på visse punkter er forskellige, men også har vist sig at have ligheder, som understreger behovet for nøje undersøgelse i risikovurderingsprocessen; der henviser til, at flere undersøgelser har vist, at Bt-toksiner kan fremkalde immunrelaterede bivirkninger, herunder potentielle adjuvansegenskaber[footnoteRef:11], hvilket betyder, at de kan øge allergeniciteten af andre proteiner, som de kommer i kontakt med; [11:  	En oversigt kan findes i N. Rubio-Infante, L. Moreno-Fierros, "An overview of the safety and biological effects of Bacillus thuringiensis Cry toxins in mammals", Journal of Applied Toxicology, maj 2016, 36(5), s. 630-648, https://onlinelibrary.wiley.com/doi/full/10.1002/jat.3252.] 

T.	der henviser til, at det i en videnskabelig undersøgelse blev konstateret, at Bt-toksiners toksicitet også kan øges gennem interaktion med restkoncentrationer fra sprøjtning med herbicider, og at der er behov for yderligere undersøgelser af kombinationsvirkningerne af "stablede" begivenheder (GM-afgrøder, der er blevet ændret til at være herbicidtolerante og til at producere insekticider i form af Bt-toksiner)[footnoteRef:12]; der henviser til, at vurdering af den potentielle interaktion mellem Bt-proteiner og deres metabolitter med herbicidrester imidlertid anses for at ligge uden for EFSA's GMO-panels ansvarsområde og derfor ikke foretages som led i risikovurderingen; [12:  	Bøhn, T., Macagnan Rover, C., Semenchuk, P. R., "Daphnia magna negatively affected by chronic exposure to purified Cry-toxins", Food and Chemical Toxicology, maj 2016, bind 91, s. 130-140, https://doi.org/10.1016/j.fct.2016.03.009.] 

U.	der henviser til, at toksicitetsvurderingen af IPD072Aa ikke tager hensyn til potentielle synergistiske eller kumulative virkninger som følge af interaktioner med plantemetabolitter eller herbicidrester;
V.	der henviser til, at der ikke er indgivet data om akkumuleringen af IPD072Aa i fødenet, om proteinets miljøspredning, navnlig via spildevand og husdyrgødning i jord- og vandøkosystemer, eller om dets indvirkning på organismer uden for målgruppen;
W.	der henviser til, at potentialet for genstrømme til vilde slægtninge såsom teosinte, som der er blevet rapporteret om i Spanien og Frankrig, giver anledning til bekymring med hensyn til transgenets persistens i miljøet og dets mulige økologiske konsekvenser[footnoteRef:13]; [13:  	Trtikova, M., Lohn, A., Binimelis, R., Chapela, I., Oehen, B., Zemp, N., Widmer, A., Hilbeck, A., (2017), "Teosinte in Europe – Searching for the Origin of a Novel Weed", Scientific Reports, 7:1560, https://doi.org/10.1038/s41598-017-01478-w.] 

X.	der henviser til, at overvågningskravene i gennemførelsesforordning (EU) nr. 503/2013 ikke er håndhævet tilstrækkeligt, idet der ikke er foretaget en uafhængig verifikation af de data, som Corteva Agriscience LLC har indsendt;
Sikring af lige vilkår globalt og opretholdelse af Unionens internationale forpligtelser
Y.	der henviser til, at dyrkning af GM-majsen ikke er tilladt i Unionen; der henviser til, at vedtagelsen af Kommissionens afgørelse (EU) 2025/1898 muliggør import til Unionen, der ikke lever op til de standarder, som Unionens landbrugere skal overholde, hvilket vil give dem en konkurrencemæssig ulempe;
Z.	der henviser til, at Kommissionen i konklusionerne fra den strategiske dialog om fremtiden for EU's landbrug[footnoteRef:14] opfordres til at revurdere sin tilgang til markedsadgang for import og eksport af landbrugsfødevarer i betragtning af udfordringen med forskellige standarder i Unionen og hos dens handelspartnere; der henviser til, at mere retfærdige handelsforbindelser på globalt plan, som er i overensstemmelse med målene for et sundt miljø, var et af landbrugernes vigtigste krav under demonstrationerne i 2023 og 2024; [14:  	"Strategic Dialogue on the Future of EU Agriculture – A shared prospect for farming and food in Europe" (Strategisk dialog om fremtiden for EU's landbrug – En fælles udsigt til landbrug og fødevarer i Europa), september 2024, https://agriculture.ec.europa.eu/document/download/171329ff-0f50-4fa5-946f-aea11032172e_en?filename=strategic-dialogue-report-2024_en.pdf. ] 

AA.	der henviser til, at en rapport fra 2017 fra FN's særlige rapportør om retten til fødevarer viste, at farlige pesticider har katastrofale konsekvenser for sundheden, især i udviklingslandene[footnoteRef:15]; der henviser til, at FN's verdensmål for bæredygtig udvikling 3.9 sigter mod senest i 2030 væsentligt at reducere antallet af dødsfald og sygdomstilfælde som følge af udsættelse for farlige kemikalier samt luft-, vand- og jordforurening[footnoteRef:16]; [15:  	https://www.ohchr.org/en/documents/thematic-reports/ahrc3448-report-special-rapporteur-right-food. ]  [16:  	https://www.un.org/sustainabledevelopment/health/. ] 

AB.	der henviser til, at den globale Kunming-Montreal-ramme for biodiversitet, der blev vedtaget på COP15 under FN's konvention om den biologiske mangfoldighed i december 2022, indeholder et globalt mål om at reducere risikoen ved pesticider med mindst 50 % senest i 2030[footnoteRef:17]; [17:  	https://ec.europa.eu/commission/presscorner/detail/da/ip_22_7834. ] 

AC.	der henviser til, at det i forordning (EF) nr. 1829/2003 fastslås, at GM-fødevarer eller -foderstoffer ikke må have negative virkninger for menneskers eller dyrs sundhed eller for miljøet, og at det pålægges Kommissionen at tage hensyn til relevante bestemmelser i EU-retten og andre legitime forhold af relevans for den pågældende sag, når den udarbejder sin afgørelse; der henviser til, at sådanne legitime forhold bør omfatte Unionens forpligtelser i henhold til FN's mål for bæredygtig udvikling og FN's konvention om den biologiske mangfoldighed;
Mindskelse af afhængigheden af importeret foder
AD.	der henviser til, at en af erfaringerne fra covid‑19‑krisen og den stadig igangværende krig i Ukraine er behovet for, at Unionen bringer afhængigheden af visse kritiske materialer til ophør; der henviser til, at Kommissionens formand, Ursula von der Leyen, i opgavebeskrivelsen til kommissær Christophe Hansen anmodede ham om at undersøge, hvordan man kan mindske importen af kritiske råvarer[footnoteRef:18]; [18:  	https://commission.europa.eu/document/2c64e540-c07a-4376-a1da-368d289f4afe_en?prefLang=da.] 

Udemokratisk beslutningstagning
AE.	der henviser til, at Parlamentet i sin ottende valgperiode vedtog i alt 36 beslutninger, hvori der blev gjort indsigelse mod markedsføring af GMO'er til fødevarer og foderstoffer (33 beslutninger) og mod dyrkning af GMO'er i Unionen (tre beslutninger); der henviser til, at Parlamentet i sin niende valgperiode vedtog 38 beslutninger, hvori det gjorde indsigelse mod markedsføring af GMO'er, og at det har vedtaget yderligere 11 beslutninger om indsigelse mod markedsføring af GMO'er allerede i indeværende tiende valgperiode;
AF.	der henviser til, at Kommissionen – trods sin egen erkendelse af de demokratiske mangler, medlemsstaternes manglende støtte og Parlamentets indsigelser – fortsat giver tilladelse til GMO'er;
AG.	der henviser til, at der ikke kræves nogen ændring af lovgivningen, for at Kommissionen kan undlade at give tilladelse til GMO'er, når der ikke er tilslutning blandt et kvalificeret flertal af medlemsstaterne i appeludvalget[footnoteRef:19]; [19:  	Det fremgår af artikel 6, stk. 3, i forordning (EU) nr. 182/2011, at Kommissionen "kan", og ikke "skal", gå videre med godkendelsen, hvis der i appeludvalget ikke er et kvalificeret flertal blandt medlemsstaterne for godkendelse.] 

AH.	der henviser til, at afstemningen den 13. juni 2025 i Den Stående Komité for Planter, Dyr, Fødevarer og Foder, jf. artikel 35 i forordning (EF) nr. 1829/2003, ikke mundede ud i en udtalelse, hvilket betyder, at godkendelsen ikke blev støttet af et kvalificeret flertal af medlemsstaterne[footnoteRef:20]; der henviser til, at afstemningen i appeludvalget den 15. juli 2025 heller ikke mundede ud i en udtalelse; [20:  	https://food.ec.europa.eu/document/download/ee1a5aed-5303-4c32-bb59-813143a1df47_en?filename=sc_modif-genet_20250613_sum.pdf.] 

1.	mener, at Kommissionens gennemførelsesafgørelse (EU) 2025/1898 indebærer en overskridelse af de gennemførelsesbeføjelser, der er fastsat i forordning (EF) nr. 1829/2003;
2.	mener, at Kommissionens gennemførelsesafgørelse (EU) 2025/1898 ikke er i overensstemmelse med EU-retten, idet det ikke er foreneligt med målet for forordning (EF) nr. 1829/2003, som i overensstemmelse med de generelle principper, der er fastlagt i Europa-Parlamentets og Rådets forordning (EF) nr. 178/2002[footnoteRef:21], er at skabe et grundlag for at sikre et højt niveau for beskyttelse af menneskers liv og sundhed, af dyrs sundhed og velfærd, af miljøet samt af forbrugernes interesser i relation til genmodificerede fødevarer og -foderstoffer, samtidig med at det sikres, at det indre marked fungerer tilfredsstillende; [21:  	Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (EFT L 31 af 1.2.2002, s. 1, ELI: http://data.europa.eu/eli/reg/2002/178/oj).] 

3.	anmoder Kommissionen om at trække gennemførelsesafgørelse (EU) 2025/1898 tilbage og forelægge udvalget et nyt udkast;
4.	opfordrer Kommissionen til at sikre konvergens med hensyn til standarder mellem Unionen og dens partnere ved forhandlinger om frihandelsaftaler med henblik på at tilgodese Unionens sikkerhedsstandarder;
5.	opfordrer Kommissionen til ikke at godkende GM-majsen på grund af de øgede risici for biodiversiteten, fødevaresikkerheden og arbejdstagernes sundhed i overensstemmelse med One Health-modellen;
6.	forventer, at Kommissionen hurtigst muligt opfylder sit tilsagn[footnoteRef:22] om at fremsætte et forslag til at sikre, at farlige kemikalier, der er forbudt i Unionen, ikke produceres til eksport; [22:  	Som beskrevet i bilaget til Kommissionens meddelelse af 14. oktober 2020 med titlen "En kemikaliestrategi med bæredygtighed for øje – På vej mod et giftfrit miljø", COM(2020)0667, https://eur-lex.europa.eu/legal-content/DA/TXT/?uri=COM%3A2020%3A667%3AFIN#document2.] 

7.	glæder sig over, at Kommissionen i en skrivelse af 11. september 2020 til medlemmerne endelig anerkendte behovet for at tage højde for bæredygtighed, når det gælder afgørelser om godkendelse af GMO'er[footnoteRef:23]; udtrykker imidlertid sin dybe skuffelse over, at Kommissionen siden da er fortsat med at give tilladelse til import af GMO'er til Unionen, selv om Parlamentet løbende har gjort indsigelse, og et flertal af medlemsstaterne har stemt imod; [23:  	https://tillymetz.lu/wp-content/uploads/2020/09/Co-signed-letter-MEP-Metz.pdf. ] 

8.	opfordrer på ny indtrængende Kommissionen til at tage hensyn til Unionens forpligtelser i henhold til internationale aftaler såsom klimaaftalen fra Paris, FN's konvention om den biologiske mangfoldighed og FN's verdensmål for bæredygtig udvikling; gentager sin opfordring til, at udkast til gennemførelsesretsakter ledsages af en begrundelse, der forklarer, hvordan de overholder princippet om "ikke at gøre skade"[footnoteRef:24]; [24:  	Europa-Parlamentets beslutning af 15. januar 2020 om den europæiske grønne pagt (EUT C 270 af 7.7.2021, s. 2), punkt 102.] 

9.	pålægger sin formand at sende denne beslutning til Rådet og Kommissionen samt til medlemsstaternes regeringer og parlamenter.

